b'\n_START_ARTICLE_\nArtemis-operaatio\n_START_PARAGRAPH_\nArtemis-operaatio oli Euroopan unionin vuonna 2003 Kongon demokraattisessa tasavallassa toteuttama kriisinhallintaoperaatio. Operaatio toteutettiin Ranskan johdolla ja sill\xc3\xa4 oli toimimiselleen YK:n mandaatti. Artemis kesti noin kolme kuukautta ja siihen osallistui 2 200 sotilasta kaikkiaan 16 maasta. N\xc3\xa4ist\xc3\xa4 13 oli Euroopan unionin j\xc3\xa4senmaita; It\xc3\xa4valta, Belgia, Kypros, Ranska, Saksa, Kreikka,Unkari, Irlanti, Italia, Alankomaat, Espanja, Ruotsi, Yhdistynyt kuningaskunta sek\xc3\xa4 Euroopan ulkopuolelta Brasilia, Kanada ja Etel\xc3\xa4-Afrikka.'